**Csongrád Városi Önkormányzat**

**Bedő Tamás polgármester**

**25/2020.(V.6.) polgármesteri**

**HATÁROZAT**

A veszélyhelyzet kihirdetéséről szóló 40/2020.(III.01.) számú kormányrendelet 1. §-ában, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt rendelkezések alapján Csongrád Városi Önkormányzat Városgazdasági, Ügyrendi és Összeférhetetlenségi Bizottságának átruházott hatáskörében eljárva

**Somodiné Banka Eszter** és **Somodi Dénes** részére a Csongrád belterületén nyilvántartott lakóingatlan megvásárlásához az első lakáshoz jutók keretösszege terhére

300.000 Ft, azaz Háromszázezer forint vissza nem térítendő támogatást és

300.000 Ft, azaz Háromszázezer forint kamatmentes kölcsönt,

**Összesen 600.000 Ft-ot**, azaz Hatszázezer forintot **biztosítok**.

**INDOKOLÁS**

A kérelemben rögzítettek megfelelnek a lakástulajdon megszerzésének helyi támogatási rendszeréről és a garzonlakáshoz jutás feltételeiről szóló 7/2016.(II.22.) önkormányzati rendeletbe foglalt jogosultsági feltételeknek, ezért a rendelkező részben foglaltak szerint döntöttem.

Csongrád, 2020. május 6.

 Bedő Tamás

 polgármester